യൂണിഫോമില് കേരളസര്ക്കാരിന്റെ ആനചിഹ്നം വേണമെന്ന് ചട്ടം ഇത്രയും കാലം ഉപയോഗിച്ചത് അശോകസ്തംഭം ചിഹ്നം വിപണിയില് ഇല്ലാത്ത് കോടതി അലക്ഷ്യം വിളിച്ചു വരുത്തും കാക്കി യൂണിഫോം തല്കാലത്തേക്ക് ഉപേക്ഷിച്ച് മോട്ടോര് വാഹന വകുപ്പ് മഫ്തിയില് പരിശോധനകള് തിരുവനന്തപുരം: മോട്ടോര്വാഹനവകുപ്പ് ഉദ്യോഗസ്ഥര് തത്കാലം കാക്കി ഉപേക്ഷിച്ചു. യൂണിഫോമില് കേരളസര്ക്കാരിന്റെ ആനചിഹ്നം വേണമെന്ന് വ്യവസ്ഥ പാലിക്കാന് കഴിയാത്തതിനാലാണ് ഇത്. പൊലീസിന് മാത്രമായി കാക്കി യൂണിഫോം മാറ്റണമെന്ന ആവശ്യം ചര്ച്ചയാകുന്നതിനിടെയാണ് ഇത്. കോടതി അലക്ഷ്യം ഒഴിവാക്കാനാണ് ഇത്. തുണിത്തൊപ്പിയായ ബൈററ്റ് ക്യാപ്പിന്റെ ഉപയോഗം നിരോധിച്ച ഹൈക്കോടതി, മോട്ടോര്വാഹനവകുപ്പ് ഉദ്യോഗസ്ഥരോട് കേരള മോട്ടോര്വാഹനചട്ടപ്രകാരമുള്ള യൂണിഫോം ധരിക്കാന് നിര്ദ്ദേശിച്ചിരുന്നു. കോടതി വിധി നടപ്പാക്കാന് ശ്രമിച്ചപ്പോഴാണ് ഇത്രയുംകാലം ഉപയോഗിച്ചിരുന്ന അശോകസ്തംഭമുള്ള ബാഡ്ജ് നിയമവിരുദ്ധമാണെന്ന കാര്യം തിരിച്ചറിഞ്ഞത്. ഈ സാഹചര്യത്തില് യൂണിഫോം വേണ്ടെന്ന് വയ്ക്കുകയാണ് തല്കാലം വകുപ്പ്. ഈ പ്രതിസന്ധി പരിഹരിച്ച ശേഷം വീണ്ടും അവര് കാക്കി യൂണിഫോം ഇടും. കേരള മോട്ടോര്വാഹനചട്ടപ്രകാരം കേരള സര്ക്കാരിന്റെ ഔദ്യോഗികമുദ്രയാണ് മോട്ടോര്വാഹനവകുപ്പിന്റെ യൂണിഫോമിലുള്ളത്. ആര്.ടി.ഒ.മാര്ക്കും ജോ.ആര്.ടി.ഒ.മാര്ക്കും യൂണിഫോം ഏര്പ്പെടുത്തിയ 1997 ലെ ഉത്തരവില് കടന്നുകൂടിയ കേരള എന്ന വാക്കാണ് ആനചിഹ്നത്തെ ഒപ്പംകൂട്ടിയത്. ചട്ടത്തില് സ്റ്റേറ്റ്് എംബ്ലം എന്നതിനുപകരം കേരള സ്റ്റേറ്റ് എംബ്ലം എന്നാണ് ഉള്ക്കൊള്ളിച്ചിട്ടുള്ളത്. പൊലീസ് ഉള്പ്പെടെ മറ്റെല്ലാ വകുപ്പുകളും സ്റ്റേറ്റ് എംബ്ലം എന്ന് നിഷ്കര്ഷിച്ചുകൊണ്ട് അശോകസ്തംഭമാണ് ഉപയോഗിക്കുന്നത്. ഹൈക്കോടതി ഉത്തരവ് പാലിക്കണമെങ്കില് സംസ്ഥാന സര്ക്കാരിന്റെ ഔദ്യോഗിക മുദ്രതന്നെ യൂണിഫോമില് ഉള്ക്കൊള്ളിക്കേണ്ടിവരും. ഇതിന് സൗകര്യപ്രദമായ ചിഹ്നം വിപണിയില് കിട്ടാനില്ല. ഈ സാഹചര്യത്തിലാണ് കാക്കി ഒഴിവാക്കുന്നത്. കോടതി അലക്ഷ്യമാകാതിരിക്കണമെങ്കില് തത്കാലം യൂണിഫോം ഒഴിവാക്കുകമാത്രമേ മാര്ഗമുള്ളൂ. യൂണിഫോം പരിഷ്കരിക്കാനുള്ള നീക്കം ആരംഭിച്ചിട്ടുണ്ട്. ഇതുസംബന്ധിച്ച സ്പെഷ്യല് റൂളില് ഭേദഗതി വരുത്തും. ഭേദഗതി നിലവില് വരുന്നതുവരെ യൂണിഫോം എങ്ങനെ ഉപയോഗിക്കണമെന്ന് ഉദ്യോഗസ്ഥര്ക്ക് നിര്ദ്ദേശം നല്കിയിട്ടില്ല. തല്കാലം സാധാരണ വസ്ത്രത്തില് മോട്ടോര് വാഹന വകുപ്പ് ഉദ്യോഗസ്ഥര് പരിശോധനയ്ക്ക് എത്താനാണ് സാധ്യത. Stories you may Like